Το πιθανότερο είναι ότι η λήψη και εγκατάσταση των Windows 11 θα διαρκέσει περισσότερο από μια τυπική ενημέρωση δυνατοτήτων των Windows 10. Μπορείτε να χρησιμοποιείτε τον υπολογιστή σας όσο κάνετε λήψη των Windows 11, ενώ έχετε επίσης την επιλογή να προγραμματίσετε την εγκατάσταση συγκεκριμένη ώρα, κατά την οποία δεν σκοπεύετε να χρησιμοποιήσετε τον υπολογιστή σας. Μόλις γίνει λήψη και είναι έτοιμα για εγκατάσταση, θα καθοδηγηθείτε στη διαδικασία εγκατάστασης, η οποία περιλαμβάνει μια σειρά οθονών και προτροπών. Θα υπάρξει τουλάχιστον μία επανεκκίνηση. Από προεπιλογή θα μεταφερθούν όλα σας τα αρχεία και δεδομένα. Ωστόσο, σας συνιστούμε να δημιουργήσετε αντίγραφα ασφαλείας των αρχείων σας πριν από την εγκατάσταση. Μάθετε περισσότερα για τα αντίγραφα ασφαλείας φακέλου υπολογιστή στο OneDrive. Λάβετε υπόψη ότι σε περιοχές όπου υπάρχει μέτρηση του Internet, ενδέχεται να ισχύουν χρεώσεις ISP. Εάν η διαχείριση του υπολογιστή σας γίνεται από τον οργανισμό σας, επικοινωνήστε με το τμήμα IT της εταιρείας σας σχετικά με τη λήψη των Windows 11.